Badi-Səba, tərəhhüm elə binavalərə
Badi səba,tərəhhüm elə binavalərə,
Arzum yetir vətəndə olan aşinələrə.
Ey dost, tərkim eləmə,tərk etmərəm səni,
Qiymətli Dürrsən,sata bilməm kədalərə.
Çay nəqdi nimxəddə ərzandı bilmişəm,
Layiq nədir bu xəndeyi-döndanümalərə.

Zahid, uduzma əqlini cənnət havasına,
Hüri-behişt oxşamaz hüriliqalərə.
Qəm çəkmə,sevdiyim,sənə qəm çəkmək heyfdir.
Qəm yaxşıdır mənin kimi bəxti qarələrə.
Bidərdlərdən umma dəva dərdə ,ey könül,
Dərd əhli dərdinin yetirərlər dəvalərə.

Qəzəllər